இலங்கை இனவாத அரசுகளால் தமிழ்மக்கள் மீதும் ஏனைய சிறுபான்மை இனங்கள் மீதும் ஏவிவிடப்பட்ட வன்முறை நடவடிக்கைகளால் பலர் அடையாளம் ஏதுமின்றி எரியூட்டப்பட்டிருந்தனர் என்பதே வரலாறாக இருந்தது. 1984 இல் தமிழீழ விடுதலைப் புலிகளின் (LTTE) ஆதரவாளர்களால் யாழ்ப்பாண பௌத்தவிகாரை எரியூட்டப்பட்டபோது அதற்குப் பழிவாங்கும் முகமாக இலங்கை இராணுவத்தினர் எமது தோழர்கள் கேதீஸ்வரன், கிருபாகரன் உட்பட பல அப்பாவிப் பொதுமக்களை சுட்டுக்கொலை செய்து விகாரைக்கு அருகில் உள்ள பாலத்தினுள் அவர்கள் அனைவரையும் ரயர் போட்டு தீயிட்டிருந்தனர்.